OzLabs/hebrew-wiki-articles huggingface dataset:
פרפטום ג'זילה

פרפטום ג'זילה (Perpetuum Jazzile) היא להקה סלובנית שהוקמה בשנת 1983 תחת שמה הקודם "המקהלה הקאמרית של גאודאמוס" (Gaudeamus Chamber Choir). חבריה הם גברים ונשים. הם מופיעים לעיתים יחד עם נגנים של תזמורת הרדיו והטלוויזיה של סלובניה, אך הם מבצעים בעיקר שירים בסגנון א-קפלה כשאחד מחברי הלהקה, סאסו וורביץ' (Sašo Vrabič), מבצע את קולות כלי ההקשה בסגנון ביטבוקס. הלהקה ידועה בעיקר עקב גרסת כיסוי שביצעה בשנת 2009 לשירה של להקת הרוק האמריקאית טוטו, "אפריקה", שביולי 2017 חצה הסרטון שלו ב-YouTube את רף 20 מיליון הצפיות.

פרפטום ג'זילה מושפעת בעיקר מהמוזיקאי ג'ין פרלינג (Gene Puerling) ולהקתו, The Singers Unlimited ומהרכב הא-קפלה סווינגל סינגרס, ומבצעת גרסאות כיסוי לשירים בסגנונות הבוסה נובה, סווינג, פאנק (Funk), גוספל ומוזיקת פופ, תוך כדי שימוש במאפיינים של הרמוניה צפופה.

מראשית ההקמה שלה היה המנהל המוזיקלי של הלהקה מארקו טיראן (Marko Tiran), אשר שימש בתפקידו עד שנת 2001. עד שנת 2011 שימש בתפקיד תומאש קוזלבצ'ר (Tomaž Kozlevčar) ומאז מנהל את הלהקה פדר קרלסון (Peder Karlsson).

==היסטוריה==
בשנת 2006 הקליטה פרפטום ג'זילה את האלבום Čudna noč (בסלובנית: "לילה מוזר") וקיימה הופעה בקייב אוקראינה עם להקת מנסאונד (Mansound). סמינר ג'אז ווקאלי אורגן על ידם בליובליאנה יחד עם וורד סווינגל, שהקים את להקת סווינגל סינגרס.

הביצוע של הלהקה לשיר "אפריקה" זיכה אותה בתשבחות מאחד הכותבים של השיר דייוויד פייץ' ולהקת טוטו הזמינה את פרפטום ג'זילה להופיע אתה בקונצרט שנערך ליד אודינה, איטליה ב-2011.

באותה שנה יצאה הלהקה לסיור עולמי וכל הכרטיסים להופעותיהם נמכרו עד האחרון. הלהקה הופיעה בקרואטיה, בצ'כיה, בגרמניה, בקנדה ובארצות הברית.

במאי 2015 הוציא הצמד מראיה, שייצג את סלובניה באירוויזיון 2015 בשיר Here for You, וידאו קליפ של השיר בהשתתפות הלהקה. ביוני אותה שנה הופיעה הלהקה ביום העצמאות של סלובניה במסגרת התערוכה העולמית אקספו 2015. בסתיו אותה שנה ערכה הלהקה את סיורה הראשון לסין והופיעה בקונצרט גדול בבית האופרה של גואנגג'ואו.

ב-29 באפריל 2021 יצאה גרסת א-קפלה של השיר Amen, שייצג את סלובניה באירוויזיון 2021, בביצועה של אנה סוקליץ' ובשיתוף הלהקה.

מדי שנה בסתיו, הלהקה מופיעה בקונצרטים הנקראים ווקאל אקסטווגנצה (Vokal Xtravaganzza) בליובליאנה יחד עם אומנים אורחים מסלובניה ומחוצה לה.

==פרסים==
ב-2008 זכתה פרפטום ג'זילה בפרס בפסטיבל המקהלות הבינלאומי ובתחרות הא-קפלה הבינלאומית. כמו כן היא זכתה בפרסים בתחרות הג'אז הבינלאומית למוזיקה ווקאלית בטילבורך, הולנד ובאולימפיאדת המקהלות בגראץ, אוסטריה.

ב-2010 הוענק ללהקה "פרס ויקטור" הסלובני, שהוא המקבילה המקומית לפרס גראמי.

==דיסקוגרפיה==
* Ko boš prišla na Bled (כאשר אתה מגיע לבלד) - 2000
* Pozabi, da se ti mudi (שכח שאתה ממהר) - 2003
* As (כמו) - 2004
* Čudna noč (לילה מוזר) - 2006
* Africa (אפריקה) - 2009
* Perpetuum Jazzile Live (מתוך ההופעה החיה 'Vokal Xtravaganzza) - 2009
* Vocal Ecstasy (מתוך סיור הופעות בגרמניה) - 2012
* Thank You For The Music (אלבום לרגל יובל ה-30 של הלהקה) - 2013
* Both Sides (שני הצדדים) - 2016
* So najlepše pesmi že napisane (השירים הכי יפים כבר נכתבו) - 2018

==קישורים חיצוניים==

* 

==הערות שוליים==

קטגוריה:סלובניה: תרבות
קטגוריה:להקות א-קפלה
מאסה (איטליה)

מאסה (באיטלקית: Massa) היא עיר הבירה של נפת מאסה-קרארה שבמחוז טוסקנה שבאיטליה. העיר שוכנת בעמק הנהר פריגידו (Frigido), ליד שלוחה של הרי האפנינים ובמרחק של 5 ק"מ מחוף הים הטירני.

==היסטוריה==
מאסה מוזכרת לראשונה במפת פויטינגר מהמאה ה-4 לספירה תחת השם "אד טאברנס פריגידס" (ad Tabernas frigidas) שככל הנראה הכוונה לקטע על דרך אמיליה סקאורי (Via Aemilia Scauri) בין פיזה לבין לוני (Luni).

החל מהמאה ה-15 ועד למאה ה-19, הייתה מאסה בירתה של הנסיכות העצמאית (לאחר מכן דוכסות) של מאסה וקרארה (Ducato di Massa e Carrara), שהייתה בשליטתן של משפחות מאלאספינה (Malaspina) וסייבו-מאלאספינה (Cybo-Malaspina). מאסה היא העיר הראשונה באירופה שבה נעשה שימוש במצפן לצורך מיפוי מכרות כדי לבצע עבודות מדידה של המכרות.

ב-1829 הועברה העיר לידי אוסטריה. ב-1859, במהלך איחוד איטליה הצטרפה העיר לממלכת סרדיניה.

==אתרים חשובים==
האתרים החשובים בעיר הם: מצודה מהמאה ה-15 השוכנת על גבעה והמשקיפה על העיר, ארמון מתקופת הרנסאנס, קתדרלה, שתי כיכרות חשובות ומעגן.

==ערים תאומות==
* 
* 
* 

==קישורים חיצוניים==

* 
* 

==הערות שוליים==

קטגוריה:טוסקנה: ערים
Wireshark

Wireshark היא תוכנת רחרחן חופשית ומבוססת קוד פתוח המשמשת לפתרון בעיות, ניתוח תעבורת רשת, פיתוח פרוטוקולי תוכנה ותקשורת, ולמידה.

התוכנה נקראה במקור Ethereal, ובמאי 2006 שם המיזם הוחלף ל-"Wireshark" משיקולי סימן רשום.

Wireshark משתמשת בערכת הכלים GTK+ בגרסה הנוכחית (2014), וב-Qt בגרסאות אשר בפיתוח, כדי ליישם את ממשק המשתמש הגרפי. ללכידת תעבורת החבילות עושה התוכנה שימוש ב-pcap.

זוהי תוכנה חוצה-פלטפורמות, הרצה על גבי GNU/Linux, MacOS, BSD, סולאריס, מערכות הפעלה דמויות יוניקס נוספות, ו-Microsoft Windows.

תוכנת ה-Wireshark מגיעה עם מגוון פילטרים ותוספות ליישומים שונים מעל הודעות תקשורת. 
קיימת גרסה נוספת מבוססת שורת פקודה בלבד הקרויה TShark.

Wireshark ותוכנות נוספות המפותחות איתה כ-TShark, מופצות תחת תנאי הרישיון הציבורי הכללי של גנו.

==ראו גם==
* רחרחן
* Kismet
* בדיקת חדירות
* Parrot Security

==קישורים חיצוניים==

* 

* [http://sourceforge.net/projects/wireshark Wireshark] בסורספורג'

==הערות שוליים==

קטגוריה:תוכנה חופשית
קטגוריה:קצרמר תוכנה
קטגוריה:תוכנות שהושקו ב-1998
קטגוריה:רחרחנים
טעינה אלחוטית

[[טלפון חכם על גבי מטען אלחוטי]]
טעינה אלחוטית היא אוסף של שיטות להעברת אנרגיה חשמלית ממטען חשמלי לסוללה נטענת של התקן אחר העושות שימוש בהשראה אלקטרומגנטית לצורך הטעינה. מטענים אלחוטיים, בניגוד לחוטיים, אינם דורשים מגע פיזי בין הרכיב המטעין ובין הנטען, כלומר הטעינה מתרחשת ״דרך האוויר״.

==רקע==
בתהליך ההשראה האלקטרומגנטית אפשר להעביר אנרגיה חשמלית דרך תווך מבודד. לדוגמה, בשנאי משתמשים בכך כדי להמיר ביעילות רבה אנרגיה חשמלית ממתח אחד למתח אחר: בשנאי יש שני מעגלים שונים שמופרדים בשכבה מבודדת (אולם קרובים מאוד אחד למשנהו). בראשית שנות השבעים של המאה העשרים נוצרו לראשונה תגי RFID, שהם מעגלים אלקטרוניים שמקבלים את האנרגיה החשמלית להפעלתם באמצעות השראה חשמלית. אולם לתגי RFID יש הספקים נמוכים בהרבה מאילו הנדרשים לטעינה יעילה של סוללה.

בהעברת אנרגיה חשמלית באופן אלחוטי, האנרגיה החשמלית מולכת בין סלילי חוטי נחושת ויוצרת שדה מגנטי. בו-זמנית מועבר זרם חילופין דרך הסליל המשדר, ויוצר תנודות בשדה המגנטי בהתאם לחוק אמפר. שילוב יצירת השדה עם תנודתיות הזרם מספק את הזרם "המשודר". לאחר מכן השדה המגנטי העובר דרך הסליל המקבל, יוצר כוח אלקטרו-מניע, והוא בתורו מיתרגם לזרם חשמלי בשנית. הרכיב המשדר והרכיב המקבל מהווים יחדיו שנאי.

בעשורים האחרונים חלה עלייה משמעותית בהרגלי השימוש במכשירים אלקטרוניים ניידים מבוססי סוללה ניידת, כגון הטלפון הסלולרי, מחשבים ניידים וטאבלטים. צמיחת השוק יצרה ביקוש לאמצעי טעינה שונים הפותרים את הבעיות הנגרמות כתוצאה משימוש "סטנדרטי" במטען חוטי. ביקוש זה, בין היתר, הגביר את קצב הפיתוח של טכנולוגיות העברת אנרגיה חשמלית באופן אלחוטי למכשירים ניידים, והוליד חידושים בענף.

== שימוש מסחרי ==
בשנת 2008 נוסד תאגיד החשמל האלחוטי (Wireless Power Consortium), המקדם פיתוחו של סטנדרט טעינה אוניברסלי, על ידי יצרנים רבים. שם הסטנדרט הוא Qi (מבוטא "צ'י"). 

בשנת 2012 נוסד תאגיד נוסף Power Maters Alliance (PMA).

=== מטרות ===
* שיפור נוחות השימוש במטענים ומכשירים, מבוססי סוללה, חשמליים.
* הנגשת הטכנולוגיה לגיל השלישי. 
* שיפור בטיחות השימוש במטענים – טעינה אלחוטיות מונעת מגע ישיר בין הרכיבים החשמליים, ובכך מונעת את התחשמלות האדם.

=== השלכות ===
* העברת אנרגיה חשמלית באופן אלחוטי יעילה פחות מהעברת אנרגיה זהה באופן חוטי, ולכן גורמת לבזבוז משאבים.<ref></ref> 
* העברת אנרגיה אלחוטית היא איטית יותר מאשר העברה חוטית ועל כן נדרשת תקופת טעינה ארוכה יותר.
* אביזרי הטעינה האלחוטית הם, לרוב, יקרים יותר מאביזרים חוטיים.

== ראו גם ==
* חימום השראתי
* מוליכות חשמלית
* מגנטיות
* תהודה

== קישורים חיצוניים ==

* 
* יואן ספנס, [http://www.forbes.com/sites/ewanspence/2014/12/09/how-it-works-wireless-charging/ How It Works: Wireless Charging], באתר פורבס, 9 בדצמבר 2014 

== הערות שוליים ==

קטגוריה:אספקת חשמל
קטגוריה:קרינה אלקטרומגנטית
אברהם משכיל לאיתן

הרב אברהם מַשְֹכִּיל לְאֵיתָן (נכתב גם משכילאיתן, וכן משכיללאיתן, משכיל איתן; בהגייה האשכנזית המקורית: "מַסְכִּילֵיסוֹן"; ברוסית: Маскилейсон; בפולנית: Maskilejson; באנגלית: Maskileyson, Maskileison; תקמ"ח, 1788 – י"ח בתמוז תר"ח, 1848) היה תלמיד חכם ורב ברוסיה הלבנה, מחבר הספר "משכיל לאיתן" ואבי השושלת בשם זה.

==תולדותיו==
בנם של חיה והרב יהודה לייב יפה, אב"ד חוטימסק שליד אמצ'יסלב שבפלך מוהילב שברוסיה (רוסיה הלבנה). נישא לחנה דינה, בת אריה-לֵייבּ, למדן וסוחר, שהתגורר בראדושקביץ' שבפלך מינסק ובסוף ימיו עלה לארץ ישראל.

לאחר נישואיו התגורר בעיירת חותנו, ראדשקוביץ'. כעבור תקופה עבר להרדוק הסמוכה לוולוז'ין, כדי לשמש שם ברבנות. לאחר כמה שנים עזב את רבנותו ועבר להתגורר במינסק, שם שימש כמו"ץ.

בשנת תקע"ח (1818) יצא בווילנה ספרו "משכיל לאיתן", ששמו היה לימים לשם משפחתו ושם משפחת צאצאיו.

נפטר במינסק בשנת תר"ח.

==בניו==

* הרב אהרן משכיל לאיתן, עסק בהוצאת ספרי אביו. בסוף ספרו של אביו "באר אברהם" מודפסים מעט מחידושי תורתו. בנו הוא הרב אברהם יצחק משכיל לאיתן.
* קלמן קלונימוס משכיל לאיתן, סוחר, סייע להוצאת ספרו של אביו "באר אברהם".
* הרב יהודה לייב משכיל לאיתן, שימש כרב בעיר פּלֶשצֶניץ, פלך מינסק.
* נפתלי משכיל לאיתן (תקפ"ט 1829 – תרנ"ח 1897), חוקר וסופר.
* הרב משה ניסן משכיל לאיתן (נפטר בתרל"ח-1878, בגיל 43), אב"ד שומיאץ, מחבר הספר "" (תרל"ה 1875).

==ספריו==
* משכיל לאיתן – על סדר מועד וקדשים. וילנה ה'תקע"ח
* באר אברהם, על הש"ס. וילנא ה'תר"ד
* אהבת איתן - על העין יעקב. נדפס מסביב לעין יעקב, וילנה ה'תרפ"ג
* מצפה איתן – על הש"ס. נדפס לראשונה בסוף כרכי הש"ס בדפוס זיטומיר ה'תרכ"א ונדפס שנית עם תוספת מכתב ידו בש"ס וילנא.
* יד אברהם – על סדר מועד וקדשים
* מקור חכמה - על הרמב"ם. וילנה תרט"ו
* יד אברהם – על השולחן ערוך
* 

==לקריאה נוספת==

* צבי הרכבי, לחקר משפחות, הוצאת הספרים הארץ ישראלית, ירושלים תשי"ג. עמ' 5–12.

==קישורים חיצוניים==
* [https://hebrewbooks.org/21825 הספר "נחל איתן" הרב אברהם משכיל לאיתן זצ"ל וילנא שנת ה'תרטו באתר hebrew books]
* [https://hebrewbooks.org/21287 הספר "באר אברהם" הרב אברהם משכיל לאיתן זצ"ל וילנא שנת ה'תר"ד באתר hebrew books]
* 
* 'משכיל־לאיתן, ר' אברהם ב"ר יהודה־לייב', בתוך: דב ליפץ (מרכז המערכת), נתן גורן [ואחרים] (מערכת), יהדות ליטא, כרך ג, ספר א: "אישים", תל אביב: עם הספר, תשכ"ז, עמ' 71 (, תמונה 1269).
* [http://toladot.blogspot.co.il/2013/10/blog-post_28.html רבי אברהם יצחק משכיל לאיתן], בלוג תולדות ושורשים
* 

==הערות שוליים==

קטגוריה:רבנים בלארוסים
קטגוריה:פרשני השולחן ערוך
קטגוריה:פרשני הרמב"ם
קטגוריה:משפחת משכיל לאיתן
קטגוריה:ילידי 1788
קטגוריה:נפטרים ב-1848
אברהם יצחק משכיל לאיתן

הרב אברהם יצחק משכיל לאיתן
הרב אברהם יצחק משכיל לאיתן (ת"ר, 1860 – י"ד בחשוון תרס"ה, 1904) היה רב ואב"ד הערים סמולוביץ, חסלוביץ' וסטויבץ שברוסיה הלבנה.

==תולדותיו==
נולד בסמולוביץ, בנו של הרב אהרן משכיל לאיתן ונכדו של הרב אברהם משכיל לאיתן. למד בישיבת וולוז'ין. בשנת תרי"ח נישא לחנה יהודית בת יצחק פישביין ממזריטש.

בשנת תרל"ד התמנה כאב"ד עיר מולדתו סמולוביץ. בשנת 1890 עבר לכהן כרבה של חסלוביץ'. ביוני 1904 עבר לכהן כרבה של סטויבץ. 

חיבר שני ספרים בכתב יד: שו"ת "זרע איתן" ו"נהרות איתן" על כללי הש"ס, אולם כתב היד אבד.

בחשוון תרס"ה נפטר בפתאומיות, בשעת הספד. אשתו חנה יהודית עברה בשנות מלחמת העולם הראשונה להתגורר בסאראטוב, ונפטרה שם בשנת תרע"ט. 

את מקומו ברבנות סטויבץ מילא חתנו הרב יואל סורוצקין.

==צאצאיו==
* מאיר יהודה לייב משכיל לאיתן, שהתגורר בנובוזינקוב ועסק במסחר. בפרעות 1905 נספתה אשתו, חיה שרה לבית שפטיל, ביחד עם שישה מתוך אחד-עשר ילדיהם. הוא עצמו נספה בשואה. 
* יעקב משכיל לאיתן.
* אליעזר משכיל לאיתן.
* חסיה ובעלה הרב יואל סורוצקין, שמילא את מקומו ברבנות סטויפץ.
* דינה ובעלה הרב אהרן לובינסקי.
* פרומה ובעלה הרב מאיר שפירא.
* רייכל ובעלה הרב ראובן כץ, לימים רבה של פתח תקווה.

==קישורים חיצוניים==
* 
* [http://www.hebrewbooks.org/pdfpager.aspx?req=806&pgnum=6 הקדמת הספר דגל ראובן], היברובוקס
* [http://toladot.blogspot.co.il/2013/10/blog-post_28.html רבי אברהם יצחק משכיל לאיתן], בלוג תולדות ושורשים

==הערות שוליים==

קטגוריה:רבנים בלארוסים
קטגוריה:חיסלוויצ'י: רבנים
קטגוריה:משפחת משכיל לאיתן
קטגוריה:בוגרי ישיבת וולוז'ין
קטגוריה:ילידי 1860

קטגוריה:נפטרים ב-1904
שלמה שמשון קרליץ

הרב שלמה שמשון קרליץ (ט באב תר"ע, וילנה - י' בתשרי תש"ס, 20 בספטמבר 1999, בני ברק) היה רב, פוסק ותלמיד חכם ליטאי וישראלי, שימש במשך שנים רבות כאב בית דין בבית הדין הרבני בפתח תקווה. הוא מחבר ספרי השו"ת "עטרת שלמה" ו"משפטי שלמה".

==ביוגרפיה==
נולד בווילנה לרב מאיר קרליץ ולמרים, בתו של הרב שלמה הכהן זקן רבני וילנה, ומחבר הספרים הנודעים "חשק שלמה" על הש"ס, ושו"ת "בנין שלמה".

בילדותו שהה רבות בביתו של הרב חיים עוזר גרודזנסקי שאביו היה ממקורביו, ואת ראשית לימודיו עשה אצלו ואצל אביו. למד בישיבה קטנה בעיר הולדתו והתקרב לדודו החזון איש שהתגורר אז בעיר. לאחר מכן עבר ללמוד בישיבת מיר והתקרב לרב ירוחם ליבוביץ. כבר בבחרותו מילא לעיתים את מקום אביו בהוראה ופסיקת הלכה בעיירה לכוביץ', בעיתות אשר אביו רב העיירה, שהיה בין היתר מראשי ועד הישיבות בפולין, נעדר בשל מחויבויותיו הציבוריות.

עלה ארצה בסוף שנות ה-30 של המאה ה-20, והמשיך ללמוד בישיבות הארץ-ישראליות. בארץ ישראל קיים קשרי לימוד עם דודו "החזון איש", רבי אברהם ישעיהו קרליץ, ועם הרב מבריסק, רבי יצחק זאב הלוי סולובייצ'יק, שנמלט אליה בראשית שנות ה-40.

בשנת ת"ש נישא לדבורה לבית ויינר. מיד לאחר נישואיו, התמנה בהסכמתו והמלצתו של דודו החזון איש, לדיין בבתי הדין הרבניים. תחילה שימש כדיין ואב בית דין בתל אביב, ומאוחר יותר בפתח תקווה. במשרה זו נשא למעלה מארבעים שנה. חבריו להרכב בתחילת דרכו בפתח תקווה, היו הרבנים ראובן כץ ועובדיה יוסף. החל מתשי"ז (1957) שימש כחבר הוועדה הבוחנת לדיינים.<ref>[https://www.nevo.co.il/law_html/law10/YALKUT-0542.pdf הודעה על מינוי ועדה בוחנת, ילקוט הפרסומים תשי"ז], עמ' 996.</ref>

בציבוריות הישראלית הכללית הוא זכור כמי שישב ביוני 1969 בראש ההרכב האוסר בפרשת האח והאחות חנוך ומרים לנגר.

הרב שלמה שמשון קרליץ נפטר, לאחר מחלה ממושכת, בליל יום הכיפורים תש"ס. במוצאי יום הכיפורים קרוב לחצות, הובא למנוחות בבית הקברות של נציבי ישיבת פוניבז' בבני ברק.

לאחר פטירתו הועברה ספרייתו בשלמותה לספריית ישיבת בית מאיר. אולם הקריאה בו שוכנה הספרייה, נקרא "עטרת שלמה" על שמו.

==ספריו==
* עטרת שלמה
* משפטי שלמה
* דברי שלמה

==לקריאה נוספת==
* אליהו פאלי, עמודי שש: פרקים ממסכת חייו של רבינו הגאון רבי שלמה שמשון קרליץ זצ"ל, בני ברק, תשס"א - 2000.
* אברהם ישעיהו קרליץ, עטרת שלמה: תולדות חייו של רבינו רבי שלמה שמשון קרליץ ראב"ד פתח תקווה, בני ברק, תשע"א - 2011

==קישורים חיצוניים==
* [http://www.worldcat.org/identities/lccn-nr97-25879/ שלמה שמשון קרליץ] בקטלוג WorldCat

==הערות שוליים==

קטגוריה:רבנים ליטאים
קטגוריה:דייני בתי הדין הרבניים
קטגוריה:רבנים ליטאים ישראלים
קטגוריה:משפחת קרליץ
קטגוריה:אנשי העלייה החמישית
קטגוריה:תלמידי החזון איש
קטגוריה:משפחת הכהן (וילנה)
קטגוריה:אישים הקבורים בבית הקברות פוניבז'
קטגוריה:מחברי ספרי שו"ת
קטגוריה:אבות בתי דין
קטגוריה:ישראלים שנולדו ב-1910
קטגוריה:ישראלים שנפטרו ב-1999
מטריצה סטוכסטית

במתמטיקה, מטריצה ריבועית ממשית היא מטריצה סטוכסטית, אם כל רכיביה אי-שליליים, וסכום האיברים בכל שורה הוא 1. 
משתמשים במטריצות אלו כדי להראות מעברים של שרשרת מרקוב.

==הגדרה==
כל איברי המטריצה הם מספרים ממשיים אי-שליליים בתחום בין 0 ל-1.

מטריצה סטוכסטית ימנית היא מטריצה ריבועית שרכיביה אי-שליליים, וסכום האיברים בכל שורה הוא 1

מטריצה סטוכסטית שמאלית היא מטריצה ריבועית שרכיביה אי-שליליים, וסכום האיברים בכל עמודה הוא 1

אם המטריצה A היא מטריצה סטוכסטית וגם המטריצה A<sup>T</sup> היא סטוכסטית, אז A נקראת מטריצה דו-סטוכסטית.

==קישורים חיצוניים==
* [http://www.math.cornell.edu/~mec/Winter2009/RalucaRemus/Lecture1/lecture1.html הסבר על מטריצות סטוכסטיות בשיעור באוניברסיטת קורנל]
* [http://www.math.harvard.edu/~knill/teaching/math19b_2011/handouts/lecture33.pdf שיעור על מטריצות מרקוב]
* 

קטגוריה:מטריצות
סרמסקה מיטרוביצה

סְרֶמְסְקָה מִיטְרוֹבִיצָה (בסרבית: Сремска Митровица, בהונגרית: Szávaszentdemeter, סאוואסנטדמטר) היא עיר ורשות מקומית השוכנת בפרובינציית וויבודינה, לגדת הנהר סאווה אשר בסרביה.

==היסטוריה==
בתקופת הקיסרות הרומית הוקמה במקום עיר בשם סִירְמִיוּם, אשר הפכה בהדרגה לאחת הערים המרכזיות בפאנוניה. במהלך המאה ה-4 נכבשה העיר על ידי שבטים גותים ובהמשך סופחה לאימפריה הביזנטית. ב-562 הוחרבה העיר על ידי האווארים. תיעוד לחידוש ההתיישבות במקום קיים החל מסוף המאה ה-8, עת נשלט האזור על ידי ממלכת הפרנקים. בהמשך נשלט היישוב על ידי הממלכה הבולגרית הראשונה, הביזנטים וממלכת הונגריה.

ב-1521 נכבשה העיר על ידי צבאו של סולימאן הראשון, סולטאן האימפריה העות'מאנית. העות'מאנים שלטו על העיר עד 1718, עת נכבשה על ידי ממלכת הבסבורג האוסטרית. בהמשך, עברה העיר לחזקת האימפריה האוסטרו-הונגרית ולאחר מלחמת העולם הראשונה נכללה בשטחי ממלכת יוגוסלביה. באפריל 1941, במהלך מלחמת העולם השנייה, תקפו מדינות הציר את יוגוסלביה והכניעו אותה תוך ימים אחדים. אזור העיר נמסר רשמית לחזקת ממשלת הבובות של מדינת קרואטיה העצמאית, שנשלטה על ידי האוסטאשה. לאחר המלחמה נכללה סרמסקה מיטרוביצה בשטחי יוגוסלביה. לאחר פירוק יוגוסלביה נכללה העיר בשטחי סרביה.

==הקהילה היהודית==
קהילה יהודית אשכנזית נוסדה במקום ככל הנראה במהלך המאה ה-19. ב-1905 נחנך מבנה בית הכנסת. ב-1921 מנתה הקהילה 143 נפשות, וב-1931 התגוררו בעיר 132 נפשות. בעיר נרשמה פעילות ציונית ובכלל זה של ארגוני נוער כגון מכבי. בפרוץ מלחמת העולם השנייה התגוררו בעיר 100 יהודים, ולאחר כיבוש יוגוסלביה על ידי גרמניה הנאצית, גורשו כולם אל מחנות ההשמדה. מבנה בית הכנסת נהרס ב-1942.

לקהילה זו השתייכו יהודי הכפר סְטָארָה פָּאזוֹבָה. קהילה נוסדה שם במהלך המאה ה-19. הוקם בית עלמין, וב-1903 בית כנסת לקהילה. הקהילה חרבה בשואה. ב-1942 הרסו שלטונות האוסטאשה את מבנה בית הכנסת. נכון ל-2002 עמד בית העלמין היהודי על תילו בשטחי הכפר. המקום לא היה מתוחזק. גם יהודי העיירה אִינְגִ'ייָה השתייכו לקהילה סרמסקה מיטרוביצה. קהילה נוסדה שם בשלהי המאה ה-19. בית הכנסת הוקם ב-1903. הקהילה חרבה בשואה. בית הכנסת חולל ונהרס ב-1943 על ידי שלטונות האוסטאשה.

== ערים תאומות ==
* 

== קישורים חיצוניים == 

* 
* [http://db.yadvashem.org/names/nameResults.html?placeDuringTheWar=Sremska&placeDuringTheWarType=LITERAL&language=en רשימת הנרצחים בשואה מהעיר סרמסקה מיטרוביצה], במאגר המידע של יד ושם.

==הערות שוליים==

קטגוריה:סרביה: ערים
סרמסקה מיטרוביצה
אליפות וימבלדון 1928

אליפות וימבלדון 1928 הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-25 ביוני והסתיימה ב-6 ביולי. תוכנית התחרות כללה תחרויות גברים, תחרויות נשים ותחרויות זוגות גברים, זוגות נשים וזוגות מעורבים.

==התחרות==
===תחרות הגברים===
רנה לקוסט, מנצח תחרות הגברים
בתחרות זו השתתפו 128 טניסאים שחולקו ל-8 בתים. לקראת התחרות המשתתפים החזקים דורגו כדלקמן:

# אנרי קושה (), מנצח תחרות 1927, הפסיד בגמר
# רנה לקוסט (),מנצח תחרות 1925, ניצח בתחרות
# ביל טילדן (), מנצח תחרויות 1920-1921 הודח בחצי גמר
# פרנק הנטר (), הודח בסיבוב הראשון
# ז'אן בורוטרה (),מנצח תחרויות 1924 ו-1926, הודח ברבע גמר
# ג'ון הנסי (), הודח ברבע גמר
# אומברטו דה מורפורגו (), הודח ברבע גמר
# ג'רלד פטרסון (אוסטרליה), הודח בסיבוב הרביעי

בגמר התחרות נפגשו אלוף שנת 1927 אנרי קושה (צרפת) ורנה לקוסט (מנצח שנת 1925) גם הוא מצרפת. רנה לקוסט ניצח ב-4 מערכות ובכך זכה באליפות בפעם השנייה.

===תחרות הנשים===
הלן וילס, מנצחת תחרות הנשים
בתחרות הנשים השתתפו 80 טניסאיות שחולקו ל-8 בתים. כמו בתחרות הגברים, 8 טניסאיות זכו לדירוג:

# הלן וילס (),מנצחת תחרות 1927, ניצחה בתחרות
# לילי דה אלברס (), הפסידה בגמר
# איילין בנט (), הודחה ברבע גמר
# אליזבת ריין (), הודחה בחצי גמר
# קיאה באומן (), הודחה בסיבוב השלישי
# פיבי ווטסון () הודחה ברבע גמר
# סילי אאוסם (), הודחה ברבע גמר
# הלן ג'ייקובס (), הודחה בסיבוב השלישי

במשחק הגמר הלן וילס ניצחה את לילי דה אלברס בשתי מערכות. בכך היא זכתה בתחרות בפעם השנייה ברציפות.

===תחרות זוגות גברים===
בתחרות השתתפו 64 זוגות. כמו בשנה שעברה 4 זוגות דורגו. מנצחי תחרות 1927, הזוג האמריקאי פרנק הנטר וביל טילדן הודחו במשחק חצי גמר.

במשחק הגמר נפגשו הזוג האוסטרלי גרלד פטרסון וג'ק הוקס עם הזוג הצרפתי אנרי קושה וז'אק בריניון. הצרפתים ניצחו ב-3 מערכות וזכו בתואר.

===תחרות זוגות נשים===
בתחרות השתתפו 40 זוגות. זוג מנצחות תחרות 1927 אליזבת ריין והלן וילס לא השתתפו. 4 זוגות קיבלו דירוג:

# אליזבת ריין () וג'ואן ליסט (), הודחו בחצי גמר
# ארמינטרוד הארבי ואיילין בנט (), הפסידו בגמר
# פגי סאונדרס ופיבי ווטסון (), ניצחו בתחרות
# קיאה באומן () ואוולין קולייר (), הודחו ברבע גמר

במשחק הגמר שיחקו הבריטיות פגי סאונדרס ופיבי ווטסון נגד זוג בריטי נוסף ארמינטרוד הארבי ואיילין בנט וניצחו אותן בשתי מערכות.

===תחרות זוגות מעורבים===
בתחרות השתתפו 64 זוגות. מנצחי תחרות 1927, בני זוג גודפרי לא השתתפו בתחרות. 4 זוגות קיבלו דירוג:

# אנרי קושה () ואיילין בנט (), הודחו ברבע גמר
# פטריק ספנס ( דרום אפריקה) ואליזבת ריין (), מנצחי התחרות
# פרנק הנטר והלן וילס (), הודחו בחצי גמר
# גורדון קרול-ריס ופיבי ווטסון (), הודחו בחצי גמר

במשחק הגמר שיחקו פטריק ספנס (דרום אפריקה) ואליזבת ריין (ארצות הברית) נגד הזוג האוסטרלי ג'ק קרופורד ודפני אקהרסט וניצחו אותם בשתי מערכות.

==קישורים חיצוניים==
* [http://www.wimbledon.com/en_GB/scores/draws/archive/pdfs/1928_MS_A4.pdf תוצאות משחקי גברים]
* [http://www.wimbledon.com/en_GB/scores/draws/archive/1928/MD/r1s1.html תוצאות משחקי זוגות גברים]
* [http://www.wimbledon.com/en_GB/scores/draws/archive/1928/LS/r1s1.html תוצאות משחקי נשים]
* [http://www.wimbledon.com/en_GB/scores/draws/archive/1928/LD/r1s1.html תוצאות משחקי זוגות נשים]
* [http://www.wimbledon.com/en_GB/scores/draws/archive/1928/MX/r1s1.html תוצאות משחקי זוגות מעורבים]

קטגוריה:אליפויות וימבלדון
וימבלדון
קטגוריה:1928 בממלכה המאוחדת
פרליטיטאן

כמה מאובנים של פרליטיטאן במוזיאון ב[[קהיר.]]
פרליטיטאן (שם מדעי: Paralititan) הוא סוג של דינוזאור זאורופוד מהענף טיטאנוזאוריה שנודע בגודלו העצום וייתכן שהוא שייך למשפחת הסלטזאוריים. פרליטיטן חי בצפון אפריקה (שרידיו נתגלו במצרים) בתקופת הקרטיקון העליון, כ-98 עד 93 מיליון שנה לפני זמננו. פירוש שמו הוא "טיטאן הגאות" או "ענק הגאות". בכתבה של נשיונל ג'יאוגרפיק תואר הפרליטיטן כחיית היבשה השנייה בגודלה שחיה אי-פעם אך תיאור זה אינו מדויק.

== אטימולוגיה ==

דינוזאור זה נקרא Paralititan stromeri, ופירוש שמו "טיטן הגאות של שטרומר". שם הסוג מורכב מהמילים היווניות "פרא" ו"הלוס" שפירושו "ליד הים" ו"טיטאן" על שם הטיטאנים מהמיתולוגיה היוונית. השם ניתן לו על ידי ג'ושוע סמית', מתיו למאנה, קנת' ג'. לאקוברה, פיטר דודסון, ג'ניפר ר. סמית, ג'ייסון פול, רוברט ג'יגנגק ויורי עטיה ב-2001 לכבוד ארנסט שטרומר, פלאונטולוג וגאולוג גרמני שגילה דינוזאורים באזור זה.

== תיאור ==

מאובן הפרליטיטאן הראשון שנתגלתה היה עצם הזרוע באורך 1.69 מטר, גדול יותר מכל זאורופוד אחר שהיה ידוע אז, דבר שגרם לראש משלחת המחקר סמית' להכריס שמדובר ב"דינוזאור עצום בכל קנה מידה."

מאז נתגלו מאובנים נוספים אך עדיין הפרליטיטאן ידוע מחומר מאובנים חלקי ביותר, דבר המקשה לדעת על גודלו ואורחות חייו. עם זאת, נעשו ניסיונות להעריך את גודלו: משקלו הוערך בכ-59 טון מטרי, דבר ההופך אותו לאחד הדינוזאורים הכבדים ביותר הידועים כיום, ואורכו הוערך כנע בין 26 ל-30 מטר. קנת' קרפנטר השתמש בסלטזאורוס כמודל לפרליטיטאן ועל ידי שינוי סקלה איזומטרי העריך את אורכו ב-26 מטר.

מבנה גופו היה כנראה דומה לטיטאנוזאורים אחרים. הוא היה בעל חזה רחב, דבר שגרם לרווח גדול בין רגליו. ייתכן שהיה אף מכוסה באוסטאודרמים, קשקשי עצם מצופים בקרטין ששימשו כשריון גוף נגד טורפים. כמו יתר הזאורופודים, הוא היה אוכל צמחים.

המאובנים של הפרליטיטאן שנמצאו מקורם בשלד של גווייה שנטרפה על ידי אוכלי נבלות. הוא נשמר בסלעי משקע שמקורם בגאות (מכאן שמו המדעי). בסלעים אלה נשמרו גם מאובני מנגרובים ששכנו בחוף הדרומי של ים תטיס. הפרליטיטאן הוא הדינוזאור הראשון שידוע שחי בביום של ביצות מנגרובים. הפרליטיטאן שימש כנראה טרף לקרכרודונטוזאורוס הענק. לצדו חיו גם התרופוד ספינוזאורוס והזאורופוד אג'יפטוזאורוס.

== בתרבות ==
*דינוזאור זה הופיע בסדרה הכוכב דינוזאור שם נראה פרט צעיר שניצל על ידי העדר שלו מסרקוסוכוס וקרכרודונטוזאורוס.
*בנוסף הוא מופיע בסדרה מפלצות חוזרות לתחייה.

==קישורים חיצוניים==

* 

== הערות שוליים ==

קטגוריה:סלטזאוריים
קטגוריה:דינוזאורים שחיו בקרטיקון עליון באפריקה
קטגוריה:מצרים: מאובנים
קטגוריה:טקסונים שתוארו בידי מאט למנה
קטגוריה:טקסונים שתוארו בידי פיטר דודסון
קטגוריה:מאובני טקסונים שתוארו ב-2001
שניר ימין

שניר ימין (נולד ב: 24 בפברואר 1990 בתל אביב) הוא מוזיקאי ויוצר ישראלי.

==ביוגרפיה==
שניר ימין החל את קריירת המוזיקה שלו ב-2006, לאחר מות אביו בתאונת דרכים. יחד עם להקתו הראשונה, הופיעו כמופע הראשי במועדון ״המוזה״ בעיר נתניה.לאחר שנה, שניר והלהקה החליטו להתפרק.

ב-2009, הוזמן שניר להשתתף במופע אקוסטי ראשון מסוגו במועדון הבארבי בתל אביב. שניר הופיע כמופע המרכזי יחד עם שלוש להקות נוספות. באותה השנה, שניר חתם על חוזה שיתוף פעולה בלעדי עם חברת הסלולר, סלקום. שיתוף הפעולה איפשר לחברה הסלולרית להפיץ ולהשתמש בסינגל הראשון של שניר, ״יופי של שקט״ כחלק מהתכנים מסחריים וקידום מכירות של החברה.

ב-2010, שניר ימין החל לבצע שירים אקוסטיים מקוריים משלו. באותה השנה, ימין הוציא שני סינגלים לרדיו, שהופקו על ידי ראובן חיון. סינגלים אלו הושמעו בתחנות רדיו ישראליות ותוכניות טלוויזיה כגון רשת ג', קול ישראל, גלי צה"ל ו-88 FM. הם גם נסקרו במגזיני מוזיקה ישראליים, באינטרנט ובהדפסים. מאוחר יותר באותה השנה, שניר הוזמן על ידי חברת NMC לקחת חלק במופע התרמה במועדון ״הבארוק״ בעיר באר שבע יחד עם אמנים אחרים כגון הדג נחש, אפרת גוש, דודו טסה, זוכי כוכב נולד ודנה לפידות.

ב-2011, שניר ימין קיבל את חוזה ההקלטות הראשון שלו ממפיק אנגלי שחי ועובד בלונדון. שניר נסע עם צוות ההפקה ללונדון לחודשיים לצורך הקלטת המיני אלבום הראשון. המיני אלבום, ״יופי של שקט״ יצא בישראל בשנת 2014 עם הלייבל נענע דיסק. באותה השנה, שניר ימין לקח חלק באירוע הגדול ביותר השנתי של יום העצמאות, שנקרא רוק העצמאות. זאת הייתה השקעה של כ-שני מיליון דולר עם אמני הרוק הגדולים בישראל.

ב-2013, שניר נסע לניו יורק לצורך הקלטת מיני-אלבום בשפה האנגלית. בנסיעה זו, שניר נכנס לאולפן הקלטות באיסט וילג' של מנהטן, הנקרא The Cutting Room. לאחר הקלטות שנערכו כחודשיים, מנהל האולפן והלייבל חתם עם שניר חוזה הקלטות למשך שלוש שנים. בינתיים, שניר הוציא לאור מיני-אלבום בן 4 רצועות לקהל בינלאומי בשם Urban Stories, שקיבל המון תשומת לב מהתקשורת העולמית בצורת ביקורות, השמות, ראיונות, מכירות ודירוגים. המיני אלבום שוחרר בספטמבר 2013 והיה למעשה המיני אלבום הראשון של שניר, בסיוע חברת פרסום המבוססת בניו יורק בשם Effective Immediately PR ונענע דיסק בישראל.

כיום, Urban Stories EP, מדורג במקום הראשון במצעד האלבומים של שנת 2013 על פי דירוג המאזינים באתר Album Of The Year.

==דיסקוגרפיה==
* Urban Stories EP (2013)
* יופי של שקט (2014)
* Concrete City EP (2016)

==קליפים==
{| class="wikitable"
|-
! Year !! Title !! Director
|-
| 2013 || "Stay" Music Video || סהר גולובאטי
|-
| 2014 || "Ho Hey" Music Video (גרסת כיסוי) || רות אידלשטיין
|}

==קישורים חיצוניים==
* 

* שניר ימין [http://www.facebook.com/sniryaminmusic עמוד הפייסבוק הרשמי]
* 
* שניר ימין [http://www.twitter.com/Snir_yamin בטוויטר]

==הערות שוליים==

קטגוריה:זמרי רוק ישראלים
קטגוריה:זמרים השרים בעברית
קטגוריה:זמרים-יוצרים ישראלים
קטגוריה:זמרים-יוצרים בעברית
קטגוריה:ישראלים שנולדו ב-1990
סן מיגל (אל סלוודור)

סן מיגל בקרבת העיר.]]
סן מיגל (בספרדית: San Miguel) היא בירת מחוז סן מיגל באל סלוודור. סן מיגל היא העיר השלישית בגודלה במדינה, עם 183,733 תושבים (נכון ל-2012). היא נמצאת במרחק של 138 קילומטרים מזרחית לסן סלוודור, בירת אל סלוודור.

==היסטוריה==
הספרדים שלחו את הקונקיסטאדור לואיס דה מוסקוסו אלברדו לאזור כדי לייסד בו כפר. הוא ייסד אותו ב-8 במאי 1530, יום חגו של מיכאל הקדוש, ועל כן הוא קרא למקום סן מיגל דה לה פרונטרה (מילולית: "מיכאל הקדוש של הגבול"). השם קוצר בהמשך לסן מיגל. הכפר קיבל מעמד של עיר ב-1574.

ב-1586 העיר נחרבה משריפה שפרצה בה. עקב כך, הניצולים העבירו את מיקומה של העיר, למקום בו היא נמצאת כיום.

ב-1811 התחילו מרידות בסן סלוודור בדרישה לעצמאות מספרד. סן מיגל נותרה נאמנה למלך הספרדי ולא הצטרפה למרד. עם זאת העצמאות הושגה, אל סלוודור הפכה להיות מדינה בתוך הפרובינציות המאוחדות של מרכז אמריקה, וסן מיגל הפכה להיות בירת מחוז סן מיגל שזה עתה נוצר.

ב-1840 אל סלוודור הפכה להיות עצמאית לחלוטין, וסן מיגל הפכה להיות מרכז חשוב במזרח המדינה.

בעקבות מלחמת האזרחים באל סלוודור, שהתקיימה בין 1979 ו-1992, חלו שינויים גדולים בעיר. תושבי כפרים באזור היגרו אל עיר, בעוד תושבים אחרים היגרו ממנה ליעדים שונים, כמו ארצות הברית. בנוסף המלחמה גרמה לפגיעה בתשתיות בעיר.

==כלכלה==
סן מיגל היא מרכז כלכלי חשוב במזרח אל סלוודור. הכלכלה המקומית מסתמכת על תעשייה וחקלאות מהאזור.

==חינוך==
בעיר פועלות מספר אוניברסיטאות, בהן אוניברסיטת דה אוריינטה ופקולטה רב-תחומית של אוניברסיטת אל סלוודור.

== קישורים חיצוניים ==

* 
* 

קטגוריה:אל סלוודור: ערים
קטגוריה:יישובים שהוקמו במאה ה-16
מרקוס רוחו

פאוסטינו מרקוס אלברטו רוחו (בספרדית: Faustino Marcos Alberto Rojo; נולד ב-20 במרץ 1990) הוא כדורגלן ארגנטינאי המשחק בבוקה ג'וניורס ובנבחרת ארגנטינה. רוחו יכול לשחק כמגן שמאלי וכבלם.

==קריירה==
רוחו נולד וגדל בעיר לה פלאטה שבארגנטינה, בקרבת אצטדיונה של הקבוצה המקומית המצליחה אסטודיאנטס לה פלאטה. בשנת 2000, כשהוא בן עשר, החל את הקריירה שלו במחלקת הנוער של אסטודיאנטס. ב-2008 הצטרף לקבוצה הבוגרת ותחת המאמן אלחנדרו סאבלה היה שותף לזכייתה של אסטודיאנטס בגביע הליברטדורס של שנת 2009 ובאליפות של 2010 (אפרטורה).

ב-2011 עזב את אמריקה הדרומית ועבר לשחק בקבוצת ספרטק מוסקבה. תקופתו ברוסיה לא נחשבה להצלחה וב-2012 עבר לספורטינג ליסבון הפורטוגזית תמורת 3.5 מיליון יורו. בליסבון הצליח רוחו יותר, הוא הפך לשחקן הרכב קבוע ולחלק חשוב בהגנת ספורטינג.

ב-20 באוגוסט 2014, הושלמה עסקת העברתו של רוחו מספורטינג ליסבון למנצ'סטר יונייטד כשנמכר לקבוצה האנגלית בעבור 16 מיליון אירו וחתם על חוזה לחמש עונות. ב-14 בספטמבר 2014, ערך רוחו את הופעת הבכורה שלו במדי מנצ'סטר יונייטד בניצחון קבוצתו 4:0 על קווינס פארק ריינג'רס במסגרת המחזור הרביעי של הפרמייר ליג. ב-4 במרץ 2017, כבש רוחו את שער הבכורה שלו במדי מנצ'סטר יונייטד בתיקו 1-1 נגד בורנמות'.

ב-30 בינואר 2020 חזר רוחו לקבוצת נעוריו אסטודיאנטס לה פלאטה והושאל עד לסוף העונה.

ב-2 בפברואר 2021, חתם רוחו בבוקה ג'וניורס מליגת העל הארגנטינאית.

===נבחרת ארגנטינה===
רוחו שיחק לראשונה בנבחרת ארגנטינה ב-9 בפברואר 2011, במשחק ידידות נגד . הוא שיחק בכמה ממשחקי מוקדמות קופה אמריקה 2011 ונכלל בסגל הנבחרת לטורניר ואף פתח במשחקה הראשון. לאחר הטורניר מונה למאמן הנבחרת אלחנדרו סאבלה, מאמנו באסטודיאנטס, ותחתיו הפך רוחו לשחקן הרכב בנבחרת ארגנטינה. הוא השתתף במשחקי מוקדמות מונדיאל 2014 ופתח בהרכב הנבחרת בטורניר עצמו כמגן השמאלי במערכים של ארבעה וחמישה שחקני הגנה.

במשחק מול ניגריה באותו טורניר, רוחו כבש את שערו הראשון במדים הלאומיים, אותו שער הוא גם שער הניצחון של אותו משחק שנגמר בתוצאה 3:2 לארגנטינה.

במונדיאל 2018 במשחק הסיום של שלב הבתים מול נבחרת ניגריה, הבקיע רוחו את שער הניצחון בדקה ה-85 ובכך הציל את ארגנטינה מהדחה. התוצאה 2:1 מול ניגריה איפשרה לארגנטינה להעפיל לשמינית הגמר.

==תארים==
;אסטודיאנטס
*גביע הליברטדורס: 2009
*אליפות ארגנטינה: 2010 (אפרטורה)

;מנצ'סטר יונייטד
*הגביע האנגלי: 2015/2016
*גביע הליגה: 2016/2017
*הליגה האירופית: 2016/2017
*מגן הקהילה: 2016

==קישורים חיצוניים==

קטגוריה:כדורגלנים ארגנטינאים
קטגוריה:בלמי כדורגל ארגנטינאים
קטגוריה:מגני כדורגל ארגנטינאים
קטגוריה:לה פלאטה: כדורגלנים
קטגוריה:כדורגלני אסטודיאנטס לה פלאטה
קטגוריה:כדורגלני ספרטק מוסקבה
קטגוריה:כדורגלני ספורטינג ליסבון
קטגוריה:כדורגלני מנצ'סטר יונייטד
קטגוריה:כדורגלני נבחרת ארגנטינה
קטגוריה:כדורגלני קופה אמריקה 2011
קטגוריה:כדורגלני מונדיאל 2014
קטגוריה:כדורגלני קופה אמריקה 2015
קטגוריה:כדורגלני קופה אמריקה 2016
קטגוריה:כדורגלני מונדיאל 2018
קטגוריה:ארגנטינאים שנולדו ב-1990
בניין סיטי אינווסטינג

בניין סיטי אינווסטינג (באנגלית: City Investing Building) היה גורד שחקים ששכן בפינת הרחובות ברודוויי וקורטלנד במנהטן, ניו יורק, ארצות הברית. הבניין תוכנן כבניין משרדים בן 33 קומות והתנשא לגובה של 148 מטרים. הוא תוכנן על ידי האדריכל פרנסיס קימבל ובנייתו החלה בשנת 1906 והסתיימה בשנת 1908. על בנייתו הייתה אמונה חברת הבנייה האדן (Hedden Construction Company), שבנתה לאחר מכן את מגדל חברת הביטוח מטרופוליטן לייף.

בניין סיטי אינווסטינג נבנה באזור בו נבנו גם בניין סינגר (1908), הדסון טרמינל (1908) ובניין אקוויטבל (1915) שיצרו מרכז עירוני צפוף. עם סיום בנייתו של בניין אקוויטבל הוטל צל באופן קבוע על הסיטי אינווסטינג והבניינים שהיו בסביבתו, דבר שהוביל למהפכת תוכנית בניין עיר של שנת 1916 בניו יורק.

בין השנים 1928-1932 היה מוכר גם בשם בניין בנסון (Benenson Building).

הבניין נהרס בשנת 1968, יחד עם בניין סינגר, לטובת הקמת ליברטי פלאזה 1. באותה תקופה נחשבו לשני המבנים הגדולים ביותר שנהרסו בעיר. נכון לשנת 2014, הם המבנים השלישי והשמיני בקטגוריה.

==ראו גם==
* גורדי שחקים בניו יורק
* גורדי שחקים מוקדמים

==קישורים חיצוניים==

* [http://www.nyc-architecture.com/GON/GON011.htm online source with photographs]
* [http://www.flickr.com/photos/nycdreamin/4447937442/ flickr photograph]

==הערות שוליים==

סיטי אינווסטינג, בניין
סיטי אינווסטינג
קטגוריה:מנהטן תחתית
גביע אוקיאניה לאומות 2012

גביע אוקיאניה לאומות 2012 נערך בחודש יוני 2012 באיי שלמה, והיה הטורניר ה-9 של גביע אוקיאניה לאומות בכדורגל. התחרות נוהלה על ידי קונפדרציית הכדורגל של אוקיאניה, הגוף המנהל של הכדורגל באוקיאניה והוא נערך בפעם הראשונה באיי שלמה.

נבחרת טהיטי בכדורגל שזכתה בטורניר בפעם הראשונה ייצגה את אוקיאניה בגביע הקונפדרציות 2013.

==משחקי הטורניר==
===שלב הבתים===

====בית א'====

====בית ב'====

===שלב הנוקאאוט===

חצי גמר

המשחק על המקום השלישי

משחק הגמר

קטגוריה:גביע אוקיאניה לאומות
קטגוריה:תחרויות כדורגל ב-2012
ריקרדו רודריגס

ריקרדו איבאן רודריגס אראייה (בספרדית: Ricardo Iván Rodríguez Araya; נולד ב-25 באוגוסט 1992) הוא כדורגלן שווייצרי המשחק בריאל בטיס ובנבחרת שווייץ בעמדת המגן השמאלי.

==קריירה==
רודריגס נולד בציריך להורים מהגרים: אביו יליד ספרד ואמו מצ'ילה. הוא החל לשחק כדורגל בקבוצת שוואמנדינגן, קבוצה קטנה ממחוז בציריך, וב-2002 עבר למחלקת הנוער של פ.צ. ציריך. בשנת 2010 עלה לקבוצה הבוגרת וב-21 במרץ באותה השנה ערך את הופעת הבכורה שלו בניצחון 0–2 נגד בלינזונה. בחלון ההעברות של ינואר 2012 עבר רודריגס לוולפסבורג תמורת 7.5 מיליון אירו וב-20 בינואר 2012 ערך את הופעת הבכורה שלו בבונדסליגה. ב-9 בנובמבר 2013 הבקיע את שער הבכורה שלו בניצחון 1–2 נגד בורוסיה דורטמונד. את העונה הוא סיים עם 5 שערים ו-9 בישולים.

ביוני 2017 חתם רודריגס במילאן מהסרייה א' תמורת 18 מיליון אירו. הוא ערך את הופעתו הבכורה בקבוצה נגד CSU קראיובה בליגה האירופית.

ב-30 בינואר 2020 הושאל רודריגס לפ.ס.וו. איינדהובן עד לסוף העונה. ב-2 בפברואר ערך את הופעתו הבכורה בהפסד 0–1 לאייאקס.

ב-19 באוגוסט 2020 חתם רודריגס בטורינו לארבע שנים.

ב-5 באוגוסט 2024 חתם רודריגס בריאל בטיס מהלה ליגה על חוזה לשנתיים.

===בנבחרת שווייץ===
בצעירותו שיחק רודריגס בנבחרת שווייץ עד גיל 17. בשנת זכה עם הנבחרת בגביע העולם בכדורגל עד גיל 17.

ב-7 באוקטובר 2011 ערך את הופעת הבכורה שלו במדי הנבחרת הבוגרת בהפסד 0–2 ל. הוא השתתף עם הנבחרת במשחקים האולימפיים 2012. רודריגס נכלל בסגל הנבחרת השווייצרית למונדיאל 2014 ובמשחקה הראשון בטורניר בישל את שני השערים עבור נבחרתו שניצחה 1–2 את .

נכלל בסגל נבחרת שווייץ לטורניר מונדיאל 2022. נכלל בסגל נבחרת שווייץ ליורו 2024.<ref></ref>

==קישורים חיצוניים==

* 

== הערות שוליים ==

קטגוריה:כדורגלנים שווייצרים
קטגוריה:מגני כדורגל שווייצרים
קטגוריה:כדורגלני פ.צ. ציריך
קטגוריה:כדורגלני וולפסבורג
קטגוריה:כדורגלני מילאן
קטגוריה:כדורגלני פ.ס.וו. איינדהובן
קטגוריה:כדורגלני טורינו
קטגוריה:כדורגלני נבחרת שווייץ
קטגוריה:כדורגלנים באולימפיאדת לונדון (2012)
קטגוריה:כדורגלני מונדיאל 2014
קטגוריה:כדורגלני יורו 2016
קטגוריה:כדורגלני מונדיאל 2018
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:שווייצרים ממוצא ספרדי
קטגוריה:שווייצרים שנולדו ב-1992
אדמיר מחמדי

אדמיר מחמדי (באלבנית: Admir Mehmedi; נולד ב-16 במרץ 1991) הוא כדורגלן שווייצרי יליד מקדוניה המשחק בעמדת החלוץ באנטליהספור.

==קריירת מועדונים==
מחמדי נולד בגוסטיבר, ביוגוסלביה לשעבר (כיום במקדוניה) להורים אלבנים. כשהיה בן שנתיים היגר עם משפחתו לבלינצונה שבשווייץ. הוא התחיל את הקריירה שלו במחלקת הנוער של בלינצונה, בגיל 9 עבר למחלקת הנוער של וינטרור ובשנת למחלקת הנוער של פ.צ. ציריך, ובגיל 17 עלה לקבוצה הבוגרת. ב-20 ביולי 2008 ערך את הופעת הבכורה שלו וב-10 משחקים בהם שותף כבש 2 שערים וזכה עם הקבוצה באליפות בסיום העונה. בשנת הפך לשחקן הרכב קבוע ואת העונה הוא סיים עם 9 שערים ו-9 בישולים. בינואר מחמדי משך עיניהן של לא מעט קבוצות באירופה, בהן: נירנברג, ליברפול וסנדרלנד, אך בסופו של דבר הוא חתם בדינמו קייב ב-13 בינואר 2012 לחמש שנים. בקייב מיעט לקבל דקות משחק. ב-11 ביולי 2013 מחמדי הושאל לפרייבורג עד לסיום העונה, עם אופציה לרכוש את כרטיס השחקן בסיום העונה. אחרי שסיים את זמן ההשאלה שלו עם 12 שערים ב-32 משחקים, ב-26 במאי 2014 עבר באופן רשמי לפרייבורג תמורת 6 מיליון אירו. ב-12 ביוני 2015 חתם לארבע שנים בבאייר לברקוזן עובר 6 מיליון יורו. ב-31 בינואר 2018 חתם לארבע וחצי שנים בוולפסבורג עבור 10 מיליון אירו.

ב-14 בפברואר 2022 חתם לשנתיים וחצי באנטליהספור מליגת העל הטורקית.

==קריירה בינלאומית==
בצעירותו, שיחק מחמדי בנבחרת שווייץ בכדורגל עד גיל 21 והשתתף עימה באליפות אירופה בכדורגל עד גיל 21 - 2011. הוא הגיע עם הנבחרת לגמר שם הפסידו לספרד, מחמדי עצמו סיים את הטורניר עם 3 שערים שנתנו לו את פרס נעל הכסף. ב-4 ביוני 2011 ערך את הופעת הבכורה שלו בנבחרת הבוגרת נגד במסגרת מוקדמות יורו 2012. מחמדי הבקיע את שער הבכורה שלו במשחק ידידות בניצחון שווייץ 3–5 על . מחמדי נכלל בסגל הנבחרת השווייצרית למונדיאל 2014 ובמשחקה הראשון של הנבחרת נגד נכנס כמחליף כאשר התוצאה היא 0–1 לאקוודור. אחרי שתי דקות הבקיע את שער השוויון ובסיום המשחק ניצחו השווייצרים בתוצאה 1–2.

==קישורים חיצוניים==

קטגוריה:כדורגלנים מקדונים
קטגוריה:כדורגלנים שווייצרים
קטגוריה:חלוצי כדורגל מקדונים
קטגוריה:חלוצי כדורגל שווייצרים
קטגוריה:כדורגלני פ.צ. ציריך
קטגוריה:כדורגלני דינמו קייב
קטגוריה:כדורגלני פרייבורג
קטגוריה:כדורגלני באייר לברקוזן
קטגוריה:כדורגלני וולפסבורג
קטגוריה:כדורגלני אנטליהספור
קטגוריה:כדורגלני נבחרת שווייץ
קטגוריה:כדורגלנים באולימפיאדת לונדון (2012)
קטגוריה:כדורגלני מונדיאל 2014
קטגוריה:כדורגלני יורו 2016
קטגוריה:כדורגלני יורו 2020
קטגוריה:שווייצרים שנולדו ב-1991
קטגוריה:מקדונים שנולדו ב-1991
משוואה אינטגרלית

משוואה אינטגרלית היא משוואה שבה פונקציה לא ידועה מופיעה תחת סימן האינטגרל. ישנו קשר הדוק בין משוואה דיפרנציאלית למשוואה אינטגרלית, ולעיתים ניתן לנסח בעיות בשתי הדרכים. דוגמה בולטת לכך היא משוואות מקסוול.

== סקירה כללית ==
הטיפוס הבסיסי ביותר של משוואה אינטגרלית נקרא משוואת פרדהולם מהסוג הראשון:
:<math>f(x)=\int\limits_a^bK(x,t)\varphi(t)dt</math>
הסימון לעיל הוצע על ידי ג'ורג' ארפקן. כאן <math>\varphi</math> היא פונקציה לא ידועה, <math>f</math> היא פונקציה ידועה ו-<math>K</math> היא פונקציה ידועה אחרת של שני משתנים שלעיתים נקראת פונקציית הגרעין.

אם הפונקציה הנעלמת מופיעה בתוך האינטגרל ומחוצה לו, המשוואה נקראת משוואת פרדהולם מהסוג השני, וניתן לכתוב אותה בצורה:
:<math>\varphi(x)=f(x)+\lambda\int\limits_a^bK(x,t)\varphi(t)dt</math>
כאשר הפרמטר <math>\lambda</math> הוא פקטור לא ידוע, אשר יש לו תפקיד כערך עצמי במשוואה אלגברית.

בשני המקרים לעיל, גבולות האינטגרציה היו קבועים. אם אחד מגבולות האינטגרציה משתנה, המשוואה נקראת משוואת וולטרה. המשוואות הבאות נקראות משוואות וולטרה מהסוג הראשון והשני, בהתאמה:
:<math>\begin{align}f(x)=\int\limits_a^xK(x,t)\varphi(t)dt\\\varphi(x)=f(x)+\lambda\int\limits_a^xK(x,t)\varphi(t)dt\end{align}</math>
בכל סוגי המשוואות הנזכרים לעיל, אם הפונקציה הידועה <math>f</math> מתאפסת באופן זהותי, המשוואה נקראת משוואה אינטגרלית הומוגנית. אחרת, המשוואה נקראת משוואה אינטגרלית לא הומוגנית.

==קישורים חיצוניים==
*[http://eqworld.ipmnet.ru/en/solutions/ie.htm Integral Equations: Exact Solutions] at EqWorld: The World of Mathematical Equations.
*[http://eqworld.ipmnet.ru/en/solutions/eqindex/eqindex-ie.htm Integral Equations: Index] at EqWorld: The World of Mathematical Equations.
*
*

*
אינטגרלית
ברודוויי 26

ברודוויי 26 (באנגלית: 26 Broadway), המוכר גם בשם בניין סטנדרד אויל (באנגלית: Standard Oil Building), הוא גורד שחקים הממוקם בברודוויי 26, מנהטן, ניו יורק, ארצות הברית. הבניין מתנשא לגובה של 158.5 מטרים והוא בעל 31 קומות.

==היסטוריה==
הבניין כפי שצולם בסביבות שנת [[1930]]
הבניין נבנה במקור בשנת 1885 לפי תכנונו של האדריכל פרנסיס קימבל, לאחר החלטת סטנדרד אויל לשנות את מיקומה מקליבלנד, אוהיו. הבניין המקורי תוכנן ונבנה בגובה 10 קומות והשתרע ברוחבו מרחוב ברודוויי לניו סטריט. בשנת 1895, לפי תכנונם של קימבל ותומפסון, הורחב הבניין בשש קומות נוספות והורחב צפונה ב-8.2 מטרים. לאחר מלחמת העולם הראשונה, החליט וולטר קלארק טיאגל (Walter Clark Teagle) לרכוש את כל ארבעת הבניינים השכנים ולהרחיב את הבניין באופן ניכר.

הבניין החדש תוכנן על ידי האדריכל תומאס הסטינגס ומשרד האדריכלים "שריב, לם והרמון" ששימש כיועץ. הבניין נבנה בין השנים 1921–1928 והפירמידה בראשו הייתה המבנה הגבוה ביותר בקצה הדרומי של מנהטן ושימשה כמגדלור לספינות הנכנסות לנמל.

בשנת 1946, עברה חברת סטנדרט אויל למרכז רוקפלר ובשנת 1956 מכרה את בניין ברודוויי 26. ברודוויי 26 הוא אחד מגורדי השחקים הראשונים בעיר שתוכננו עם חזיתות נסוגות והפירמידה בראשו תוכננה בהשראת המאוזוליאום בהליקרנסוס.

==ביבליוגרפיה==
* Ossman, Laurie; Ewing, Heather (2011). Carrère and Hastings, The Masterworks. Rizzoli USA. .

==ראו גם==
* גורדי שחקים בניו יורק
* גורדי שחקים מוקדמים

==קישורים חיצוניים==

* 

==הערות שוליים==

קטגוריה:מנהטן: מגדלי משרדים
קטגוריה:רחוב ברודוויי
קטגוריה:מנהטן תחתית
שפטיבקה

שֶׁפֶּטִיבְקָה, או שפטובקה (באוקראינית: Шепеті́вка, ברוסית: Шепето́вка) היא עיר במחוז חמלניצקי שבמערב אוקראינה, המשמשת כמרכז המנהלי של מחוז משנה שפטיבסקי. מנין תושבי העיר עמד בשנת 2024 (לפי מפקד האוכלוסין האוקראיני) על 39,666 איש.

==היסטוריה==
שפטיבקה נזכרת לראשונה בשמה בשנת 1594. בשנת 1795 הפכה שפטיבקה לחלק ממחוז איזיאסלב בווהלין. תחנת הרכבת המקומית נבנתה בשנת 1873, ובשנת 1923 קיבלה שפטיבקה מעמד של עיר, והייתה לבירת מחוז שפטובקה.

בעקבות שינויים בחלוקה המנהלית של אוקראינה, הפכה העיר בשנת 1932 למרכז המנהלי של מחוז משנה שפטיבסקי, שנכלל אז במחוז ויניצה. בשנת 1937 הפך מחוז משנה שפטיבסקי לחלק ממחוז קמניץ-פודולסקי, ומאז 1954 האזור כולו נכלל במחוז חמלניצקי.

==תושבים מפורסמים==
* רבי יעקב שמשון משפטיבקה - ממפיצי החסידות בדור השלישי שלה, ותלמידו של רבי פנחס מקוריץ. רבו זה, נקבר בשפטיבקה.
* איגנצי יאן פדרבסקי - פסנתרן, מלחין ופוליטיקאי פולני. ששימש תקופה קצרה (ב-1919 כראש הממשלה ושר החוץ של פולין) ומן החותמים על הסכם ורסאי.
* ניקולאי אוסטרובסקי - סופר סובייטי נודע, חי ופעל מספר שנים בעיר.
* ולנטינה מטוויינקו - מדינאית ודיפלומטית רוסייה, ילידת העיר.
* דימה קירז'נר - מתמטיקאי. קיים גם רחוב על שמו בראשון לציון.

==יהודי העיר==
בשנת 1897 נמנו בעיר 3,880 יהודים, כשליש מתושביה, וערב מלחמת העולם השנייה נמנו בה 4,844 יהודים. בתקופה הסובייטית שבין מלחמות העולם פעל בעיר בית ספר יידי.

ב-5 ביולי 1941, במהלך מבצע ברברוסה, נכבשה העיר בידי הגרמנים. ב-28 בחודש זה ריכזו הגרמנים את יהודי העיר ואת הפליטים היהודים שהגיעו אליה בכיכר העיר, וערכו בהם סלקציה. בין 800 ל-1,000 צעירים, אשר נאמר להם כי יועברו למחנה עבודה, נלקחו במשאיות ליער סמוך, ושם נרצחו.

בדצמבר 1941 רוכזו יהודי העיר הנותרים בגטו קטן ומגודר שהוקם בה, אשר נשמר בידי שוטרים אוקראינים. לגטו זה הובאו עוד אלפי יהודים מהסביבה, ובהם כ-2,000 יהודים מסודילקוב, ומניין יושביו הגיע לכ-6,000 איש. בהמשך הוכנסו לגטו גם ילדים ממשפחות מעורבות בעיר. מעת לעת פשטו על הגטו שבעיר שוטרים אוקראינים, ורצחו בו יהודים, ולמעט ילדים וקשישים, נלקחו כל יושבי הגטו לעבודות כפייה יום יומיות. בשל תנאי המחיה הקשים בגטו, מתו רבים מיושביו.

ב-25 ביוני 1942 רצחו שוטרים אוקראינים וגרמנים כ-3,000 יהודים מהגטו שבעיר. יתר היהודים בגטו נרצחו עד תחילת ספטמבר 1942.

==קישורים חיצוניים==

* 

* 
* 
* 
* 
* 

קטגוריה:גטאות באוקראינה
קטגוריה:מחוז חמלניצקי: ערים
קטגוריה:קהילות יהודיות באוקראינה
קטגוריה:קהילות יהודיות שהושמדו בשואה
יובל פלד

יובל פלד (ב' בחשוון תשי"א, 13 באוקטובר 1950 – כ"ו באייר תשע"ד, 26 במאי 2014) היה צייר ופסל ישראלי.

==ביוגרפיה==
פלד נולד בירושלים. הוא למד ציור ופיסול במחלקה לאמנות של האקדמיה הישראלית בצלאל בין השנים 1972 ו-1976. בשנים אלה היו מוריו בראש ובראשונה יצחק פוגץ', יוסף הירש ויעקב אפשטיין. בשנת 1976 הקים את הסדנה לציור בירושלים ובמשך שנים עסק בהוראת אמנות. מאז 1992 ניהל פלד יחד עם אשתו, הציירת רבקה ססובר-פלד, את הגלריה "עורב לבן", ומאז 2009 עד מותו היה חבר בגלריה השיתופית "הבית האדום" בתל אביב.

יובל היה בנו של האלוף אלעד פלד.

נפטר מדום לב ב-26 במאי 2014.

==יצירה ==
כפסל עבד פלד אינטואיטיבית ויצר יצורים דמיוניים ללא תכנון מוקדם. ציוריו מבוססים על התבוננות מעמיקה. פלד נהג לבנות לעצמו מודלים תלת־ממדיים, ואלה שימשו לו חומרים להתבוננות וליצירת ציוריו. בעבודתו ניסה לעקוב בנאמנות אחר התהליך המורכב מן ההסתכלות, פרשנותה הנפשית והתיאור הדו-ממדי המושפע מן הפרשנות הנפשית. פלד הציג את יצירותיו במשך יותר משלושה עשורים. בין תערוכותיו: "ציורים", "חיבורים", "הסתכלות התבוננות תבונה סכלות", "מספר אחת", "קיר אמן", "גצי שלווה, פליטי תקווה", "שחור לבן בבית האדום", "לב הדבר וסביב" ו"כאב של אפיק נסתר ושחר מרוחק".

==קישורים חיצוניים==
*[http://www.omuseums.org.il/mmtagp_orna/אורנה_בן_עמי דברים על תערוכתו של פלד "חיבורים"] 
*[http://www.artispo.com/article.aspx?articleId=243 מאמר האמן לתערוכתו "הסתכלות התבוננות תבונה סכלות"]
*[http://www.mevaseret.net/y%20peled.htm על יצירתו האמנותית של פלד, דברים מאת שלמה הר-פז] 
*[http://www.artispo.com/showartist.aspx?ArtistCode=9445 דף אמן על פלד ועשרים וחמישה מציוריו]
*[http://www.artcity.co.il/Exhibition.php?ind=2644 על תערוכתו האחרונה של פלד "כאב של אפיק נסתר ושחר מרוחק"]

==הערות שוליים==

קטגוריה:ציירים ישראלים
קטגוריה:פסלים ישראלים
קטגוריה:אמנים ישראלים
קטגוריה:בוגרי בצלאל, אקדמיה לאמנות ועיצוב
קטגוריה:ישראלים שנולדו ב-1950
קטגוריה:ישראלים שנפטרו ב-2014
סטין אנדרסן בילה

סטין אנדרסן בילה (בדנית: Steen Andersen Bille; 22 באוגוסט 1751 - 15 באפריל 1833) היה אדמירל בחיל הים הדני.

== ביוגרפיה ==
סטין בילה נולד בדנמרק-נורווגיה למשפחת אצולה. למרות שהיה חולני מטבעו התגייס כבר בגיל 11 לחיל הים ושרת באונייה "אריות נורווגיים" כצוער תחת פיקודו של אביו. 

לאחר שנתיים של שירות בקולוניות דניות ליד הודו קיבל פיקוד על ספינה מסחרית בשם קופנהגן. במהלך מסע שלו לאסיה נהרגו 12 מאנשי הצוות במחלת הצפדינה. לאחר מכן בגלל בריאותו הלקויה יצא לנופש בגרמניה וערך טיול לצרפת. 

ב-2 באפריל 1801 במהלך המלחמות הנפוליאוניות התקיף הצי הבריטי תחת פיקודם של לורד הוריישו נלסון וסר הייד פארקר את הצי המלכותי הדני ליד קופנהגן. הבריטים חששו מכך שרוסיה, שוודיה, ופרוסיה יחד עם דנמרק ארגנו ברית נייטרלית. הבריטים חששו שהצעד הזה מופנה כנגדם ולכן החליטו לתקוף את הצי הדני שהיווה את האיום הימי העיקרי מבין הציים הנייטרלים. התוכנית הבריטית הייתה להכריח את דנמרק לפרוש מהברית לפני שיפשיר הקרח שיתן לצי הרוסי להצטרף למערכה. הצי השוודי היה רחוק מדי הפרוסי קטן מדי והצי הצרפתי הושמד כמעט לגמרי בקרב הנילוס.

ההיערכות הדנית הייתה טובה. על הכוחות הדניים פיקד אולפרט פישר ובילה שימש כסגנו. בילה עצמו פיקד על ארבע ספינות קרב ופריגטה אחת. אולם הצי הבריטי הנחיל לצי הדני תבוסה קשה מה שלא פגע בבילה שהוכתר כגיבור.

את שארית חייו הקדיש בילה לארגון מחדש של הצי הדני-נורווגי הוא נפטר ב-15 באפריל 1833.

==קישורים חיצוניים==

קטגוריה:אדמירלים דנים
קטגוריה:אנשי צבא במלחמות נפוליאון
קטגוריה:ילידי 1751
קטגוריה:נפטרים ב-1833
אולפרט פישר

אולפרט פישר (בדנית: Olfert Fischer; 4 באוגוסט 1747 קופנהגן, דנמרק-נורווגיה – 18 בפברואר 1829 קופנהגן, דנמרק) היה אדמירל דני שפיקד על הצי המלכותי הדני במהלך קרב קופנהגן (1801).

הכוח הדני היה מאורגן היטב לקראת ההתקפה הבריטית אולם כבר עם התחלת הקרב החל לנטות לטובת הבריטים תחת פיקודו של לורד הוריישו נלסון. ספינתו של אולפרט עלתה באש אולם הוא המשיך לפקד על הקרב מספינות אחרות למרות, שהכוח הבריטי היה גדול בהרבה, הדנים נלחמו באומץ עד שהגיעה הפקודה לסגת ולהיכנע. 

לאחר הקרב נחקר פישר, על סיבות הכישלון. היו שטענו שהעברת הפקודות בין הקצינים הייתה מסורבלת מדי, פישר דחה טענה זו בתוקף. לפי טענתו הנסיגה הייתה אמורה להיות פעולת הטעייה.

פישר היה ונותר אחד האדמירלים הנערצים ביותר בצי הדני. נלסון אמר שקרב קופנהגן היה הקרב הקשה ביותר שלו ורבים זוקפים זאת לזכותו של פישר. סטין אנדרסן בילה שימש כסגנו.

==קישורים חיצוניים==

קטגוריה:אדמירלים דנים
קטגוריה:אנשי צבא במלחמות נפוליאון
קטגוריה:ילידי 1747
קטגוריה:נפטרים ב-1829
ארנסט גדעון פון לאודון

הברון ארנסט גדעון פון לאודון (בגרמנית: Baron Ernst Gideon von Laudon 13 בפברואר 1717 - 14 ביולי 1790) היה אחד ממפקדי צבא האימפריה הרומית הקדושה (הידועה יותר בשם האימפריה האוסטרית) במהלך מלחמת שבע השנים.

==ביוגרפיה==
פון לאודון נולד ב-13 בפברואר 1717 בליבוניה למשפחה ממוצא גרמני-לטבי, התגייס לצבא הרוסי אולם לאחר זמן מה עקר לאוסטריה והתגייס לצבא האוסטרי. הצטיין במהלך מלחמת שבע השנים וקיבל מאת הקיסרית מריה תרזה את התואר ברון. כשרונותיו הביאו אותו לכך שפיקד על הכוחות האוסטריים במהלך מלחמת הירושה הבווארית, ונטל חלק פעיל גם במלחמת אוסטריה-טורקיה ובמלחמת הירושה הפולנית. 

הוא נפטר ב-14 ביולי 1790 בווינה, והקיסרית הורתה לבנות אנדרטה לזכרו.

==קישורים חיצוניים==

* 
* 

קטגוריה:אצולה אוסטרית
קטגוריה:גנרל-פלדמרשלים בצבא האימפריה הרומית הקדושה
קטגוריה:אנשי צבא רוסים
קטגוריה:גנרליסימו
קטגוריה:מלחמת שבע השנים:אישים
קטגוריה:ילידי 1717
קטגוריה:נפטרים ב-1790
בניין אמריקן רדיאטור

בניין אמריקן רדיאטור (באנגלית: American Radiator Building) הוא גורד שחקים השוכן ברחוב 40 במידטאון מנהטן, ניו יורק, ארצות הברית. הבניין מתנשא לגובה של 103 מטרים והוא בעל 23 קומות מעל הקרקע ועוד קומת מרתף אחת. הוא תוכנן בשנת 1924 על ידי האדריכלים ריימונד הוד ואנדרה פוילהוקס בסגנון אר דקו נאו-גותי עבור חברת אמריקן רדיאטור.

==היסטוריה==
בניין אמריקן רדיאטור תוכנן ועוצב בהשראת הצעתו של האדריכל הפיני אליאל סארינן למגדל שיקגו טריביון.

תכנון הבניין שילב סגנון נאו-גותי ואר דקו. הלבנים השחורות בחזיתותיו (המסמלות פחם) נבחרו כדי להקנות לו אופי מסיבי ומוצק. חלקי החזיתות מלבנים מוזהבות (המסמלות אש) מעוטרות בשיש. על הקישוטיות והפסלים אחראי רנה פאול צ'מבלן (Rene Paul Chambellan).

בשנת 1998, נמכר הבניין לפיליפ פילבסקי (Philip Pilevsky) תמורת 150 מיליון דולר אמריקאי. שלוש שנים לאחר מכן, שונה שמו של הבניין מאמריקן רדיאטור למלון פארק בריאנט (באנגלית: The Bryant Park Hotel). המלון בעל 130 חדרים ותיאטרון בקומת הכניסה.

מאחר שהבניין בעל מעמד היסטורי האוסר על שינויים חיצוניים, נדחתה בקשת בעלי המלון להגדיל את חלונות חדרי האירוח.

הבניין מתואר בציורה של ג'ורג'יה אוקיף Radiator Building - Night, New York.

==ראו גם==
* גורדי שחקים בניו יורק
* גורדי שחקים מוקדמים

==קישורים חיצוניים==

* 
* [https://web.archive.org/web/20110723154839/http://www.in-arch.net/NYC/nyc2.html#13: בניין אמריקן רדיאטור באתר Arch.net]
* [http://www.nyc-architecture.com/MID/MID068.htm תמונות בניין אמריקן רדיאטור באתר New York Architecture Images]

==הערות שוליים==

אמריקן רדיאטור, בניין
קטגוריה:ניו יורק: מבנים בסגנון האר דקו